######  Handlingsplan 2017-18

 **for**

 **Danske Handicaporganisationer Vordingborg**

**Politisk arbejde**

Vi vil gennem vores repræsentanter i handicaprådet (HR) holde kommunen fast på de grundlæggende principper for dansk handicappolitik, en samlet tværgående handicappolitik og gennemførelse af konkrete handlinger i den toårige handlingsplan.

For at fastholde en positiv handicappolitisk udvikling i Vordingborg Kommune, vil vi komme mere i dialog med omverdenen. Det gælder ikke kun de folkevalgte og kommunens beslutningstagere, men også civilsamfundet som almindelige borgere, virksomheder i bred forstand, privatdrevne institutioner, kulturliv, religiøse samfund mv., som alle har berøring med de områder, der vedrører os.

**Årets fokusområder:**

* Børn og Ungeområdet, med fokus på en helhedsorienteret indsat i forhold til hele familien til børn med særligt behov, samt hvordan skolen løfter opgaven i forhold til alle børn med særligt behov og sikre at alle unge med særligt behov bliver i stand til at påbegynde og gennemføre en ungdomsuddannelse.
* Voksenområdet, med fokus på en helhedsorienteret indsats i forhold til overgang til voksenlivet samt rehabilitering, uddannelse og beskæftigelse
* Retssikkerhed, med fokus på kvalitet i sagsbehandlingen og en helhedsorienteret indsats på alle områder samt at afdække fakta om faktiske forhold på alle fokus områder.
* Tilgængelighed, med fokus på Inklusion i samfundet og lige adgang til brug af offentlig transport samt Universel design i forhold til byggesagbehandling.

Vi vil den kommende periode videreføre vores gode erfaringer med offentlige dialogmøder, hvor vi på årets fokusområder skaber rum for dialog mellem politikerne og borgere med funktionsnedsættelse og deres pårørende.

Vi vil samarbejde med DH afdelinger i det gamle Storstrøms Amt om fælles handicappolitiske emner i forhold til Femernbælt forbindelsen, lige adgang til sundhedsvæsnet samt påvirke rammeaftalerne og kommunikationscentrene: Synscentralen og ViSP.

Vi vil aktivt på møder, på sociale medier og i pressen gå i dialog med den enkelte borger, politikere m.fl. – for at fastholde en positiv handicappolitisk udvikling i Vordingborg Kommune og derved modvirke kræfter som modarbejder dette

**Organisatorisk.**

Vi vil fortsat udvikle netværksarbejdet, med fokus på netværkenes kontakt til ”virkeligheden”, hvilket er meget nyttig i dialogen med kommunen og vigtigt ved bidrag til høringssvar på det enkelte netværksområde*.*

Vi vil fortsat udvikle de kombinerede bestyrelses og formøder – som et godt forum for fastlæggelse af fælles strategier for det handicappolitiske arbejde samt koordination af arbejdet i netværkene og handicaprådet.

Vi vil aktivt arbejde for, at få kontakt til flere handicaporganisationer og derigennem rekrutterer flere frivillige til arbejdet i afdelingen og i netværk.